****

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

 **ԱԶԳԱՅԻՆ ԱՆՎՏԱՆԳՈՒԹՅԱՆ ԾԱՌԱՅՈՒԹՅԱՆ ՏՆՕՐԵՆ**

 Հ Ր Ա Մ Ա Ն

 « 17 » դեկտեմբերի 2024թ. N 79 - Լ

 ԵՐԵՎԱՆ

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԱՆՎՏԱՆԳՈՒԹՅԱՆ ԾԱՌԱՅՈՒԹՅԱՆ ԱՆՈՒՆԻՑ ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ԳՈՐԾԵՐ ՔՆՆԵԼՈՒ ԵՎ ՎԱՐՉԱԿԱՆ ՏՈՒՅԺԵՐ ՆՇԱՆԱԿԵԼՈՒ ԻՐԱՎՈՒՆՔ ՈՒՆԵՑՈՂ ՊԱՇՏՈՆԱՏԱՐ ԱՆՁԱՆՑ ՑԱՆԿԸ ՍԱՀՄԱՆԵԼՈՒ ՄԱՍԻՆ**

Հիմք ընդունելով Վարչական իրավախախտումների վերաբերյալ Հայաստանի Հանրապետության օրենսգրքի 224․1-րդ հոդվածի 2-րդ մասը և ղեկավարելով Հայաստանի Հանրապետության վարչապետի 2018 թվականի հունիսի 28-ի N 860-Լ որոշմամբ հաստատված՝ Հայաստանի Հանրապետության ազգային անվտանգության ծառայության կանոնադրության 21-րդ կետի 15-րդ ենթակետով՝

**ՀՐԱՄԱՅՈՒՄ ԵՄ՝**

1. Սահմանել, որ Հայաստանի Հանրապետության ազգային անվտանգու­թյան ծա­ռայության անունից վարչական իրավախախտումների վերաբերյալ գործեր քննելու և վարչական տույժեր նշանակելու իրավունք ունեն՝

1) Հայաստանի Հանրապետության ազգային անվտանգու­թյան ծա­ռայության տնօրենի աշխատակազմի բաժնի պետը՝ Վարչական իրավախախտումների վերաբերյալ Հայաստանի Հանրապետության օրենսգրքի (այսուհետ՝ Օրենսգիրք) 186-րդ հոդվածով նախատեսված վարչական իրավախախտումների համար,

2) Հայաստանի Հանրապետության ազգային անվտանգու­թյան ծա­ռայության սահմանապահ զորքերի սահմանային վերահսկողության ստորաբաժանման պետը, ստորաբաժանման խմբի պետը, ավագ սպան, սպան՝ Օրենսգրքի 201-րդ հոդվածի 1-ին մասով նախատեսված վարչական իրավախախտումների համար,

3) Հայաստանի Հանրապետության ազգային անվտանգու­թյան ծա­ռայության հակահետախուզության գլխավոր վարչության բաժանմունքի պետը, հատուկ կարևորագույն գործերով ավագ օպերլիազորը, ավագ օպերլիազորը, օպերլիազորը՝ Օրենսգրքի 206․18-206․20-րդ հոդվածներով (բացառությամբ 206․20-րդ հոդվածի 4-րդ մասով նախատեսված իրավախախտումների) նախատեսված վարչական իրավախախտումների համար,

4) Հայաստանի Հանրապետության ազգային անվտանգու­թյան ծա­ռայության կառավարական կապի և տեղեկատվական անվտանգության գլխավոր վարչության բաժնի պետի տեղակալը, ավագ տեսուչը, տեսուչը, կրտսեր տեսուչը՝ Օրենսգրքի 206․20-րդ հոդվածի 4-րդ մասով նախատեսված վարչական իրավախախտումների համար,

5) «Պետական գաղտնիքի մասին» օրենքի համաձայն՝ գաղտնիության ռեժիմի ապահովման ստուգումների անցկացման նպատակով հաստատված կարգադրագրերում ընդգրկված Հայաստանի Հանրապետության ազգային անվտանգու­թյան ծառայության աշխատակիցները՝ Օրենսգրքի 206․18-206․20-րդ հոդվածներով նախատեսված վարչական իրավախախտումների համար։

2․ Սույն հրամանն ուժի է մեջ է մտնում 2025 թվականի հունվարի 1-ից։

­

**ՀՀ ազգային անվտանգության**

**ծառայության տնօրեն Ա․ ԱԲԱԶՅԱՆ**